**PIELIKUMS**

**Nekustamā īpašuma – zemes starpgabala Bebrēni, Liepupes pagastā,**

**Limbažu novadā, izsoles noteikumi**

1. IZSOLĀMĀ OBJEKTA RAKSTUROJUMS.

1.1. Pašvaldības nekustamais īpašums - zemes starpgabals Bebrēni, Liepupes pagastā, Limbažu novadā, īpašuma kadastra Nr. 6660 012 0045, zemes vienības kadastra apz. 6660 012 0045, īpašumtiesības nostiprinātas uz Limbažu novada pašvaldības vārda Liepupes pagasta zemesgrāmatas nodalījumā Nr. 100000802636, turpmāk tekstā saukts - IZSOLES OBJEKTS.

2. IZSOLES RĪKOTĀJS – Limbažu novada pašvaldības Pašvaldības īpašumu privatizācijas un atsavināšanas komisija (turpmāk tekstā - IZSOLES RĪKOTĀJS).

3. IZSOLES OBJEKTA NOSACĪTĀ CENA.

3.1. Izsoles objekta nosacītā cena – EUR 4900,00.

3.2. Izsoles solis – EUR 100,00*.*

4. INFORMĀCIJAS PUBLICĒŠANAS KĀRTĪBA.

Sludinājumi par izsoli publicējami laikrakstos „Latvijas Vēstnesis” un „Limbažu novada ziņas”, ne vēlāk kā četras nedēļas pirms izsoles sākuma.

5. IZSOLES OBJEKTA PIRMPIRKUMA TIESĪGĀS PERSONAS:

IZSOLES OBJEKTAM piegulošo zemju īpašnieki.

6. IZSOLES DALĪBNIEKU REĢISTRĀCIJAS KĀRTĪBA.

6.1. Dalībnieku reģistrācija tiek uzsākta pēc pirmās publikācijas laikrakstos „Latvijas Vēstnesis” un „Limbažu novada ziņas”.

**6.2. Pirmpirkuma tiesīgajai personai pieteikums par IZSOLES OBJEKTA pirkšanu jāiesniedz viena mēneša laikā no sludinājuma laikrakstā „Latvijas Vēstnesis” publicēšanas dienas.**

6.3. Ja šo noteikumu 6.2. punktā noteiktajā termiņā no vienas pirmpirkuma tiesīgās personas ir saņemts pieteikums par IZSOLES OBJEKTA pirkšanu, izsole netiek rīkota un ar šo personu tiek slēgts pirkuma līgums par nosacīto cenu. Šajā gadījumā reģistrētajiem izsoles dalībniekiem 10 darba dienu laikā no pieteikuma saņemšanas dienas tiek atmaksāts izsoles nodrošinājuma nauda un dalības maksa.

6.4. Ja šo noteikumu 6.2. punktā noteiktajā termiņā ir saņemts pieteikums par IZSOLES OBJEKTA pirkšanu no vairākām pirmpirkuma tiesīgām personām, tiek rīkota izsole starp šīm personām, saskaņā ar šo noteikumu nosacījumiem.

6.5. Dalībnieku reģistrācija tiek pārtraukta 2024. gada 20. maijā plkst.17.00. Izsole notiks 2024. gada 21. maijā plkst.10.00, Salacgrīvā, Smilšu ielā 9.

Izsoles rīkotājam ir tiesības vienpusēji mainīt izsoles norises vietu ne vēlāk kā līdz 2024. gada 20. maija plkst. 17.30, par to paziņojot reģistrētajiem izsoles dalībniekiem.

6.6. Iepazīšanās ar izsoles noteikumiem un izsoles dalībnieku reģistrācija tiek veikta Salacgrīvas apvienības pārvaldē Salacgrīvā, Smilšu ielā 9 darba dienās no 08.00-13.00, un no 14.00-17.00, tālrunis uzziņām – 26656289, 20220540, e-pasts: salacgriva@limbazunovads.lv

6.7. Izsoles maksas pretendentam jāpārskaita Limbažu novada pašvaldības kontā – SEB banka, kods UNLALVX, konts LV71 UNLA 0013 0131 3084 8 :

6.7.1. dalības maksa – EUR 40,00 (tajā skaitā PVN 21%);

6.7.2. nodrošinājuma nauda – 10% apmērā no izsoles objekta nosacītās cenas.

6.8. Par izsoles dalībnieku var kļūt jebkura fiziska vai juridiska persona, kuras īpašumam pieguļ IZSOLES OBJEKTS un, kas saskaņā ar likumu var būt zemes īpašuma tiesību subjekts, reģistrējies izsolei un līdz 2024. gada 20. maija plkst. 17.00. iesniedzis šādus dokumentus:

6.8.1. juridiska persona:

6.8.1.1.pieteikums izsolei;

6.8.1.2.juridiskās personas lēmumu par nekustamā īpašuma iegādi;

6.8.1.3. juridiskas personas pilnvara attiecīgai personai, kura pārstāv šo juridisko personu izsoles procesā;

6.8.1.4. kvīts, kas apliecina dalības maksas un nodrošinājuma naudas samaksu.

6.8.2. fiziska persona:

6.8.2.1. pieteikumu izsolei;

6.8.2.2. uzrādījusi personu apliecinoša dokumentu;

6.8.2.3. kvīti, kas apliecina dalības maksas un nodrošinājuma naudas samaksu.

6.9. Ja izsoles dalības pretendents, dalībnieks ievērojis šo noteikumu 6.8. punkta nosacījumus, tad tas tiek reģistrēts kā izsoles dalībnieks, izsoles rīkotājam sastādot to personu sarakstu, kuras ir izpildījušas izsoles priekšnoteikumus. Izsoles dalībniekus reģistrē sarakstā, kurā norāda šādas ziņas:

6.9.1.izsoles dalībnieka kārtas numurs;

6.9.2. juridiskai personai pilns nosaukums vai fiziskai personai vārds, uzvārds;

6.9.3.juridiskai personai reģistrācijas numurs, vai fiziskai personai personas kods;

6.9.4.adrese un tālruņa numurs;

6.9.5.atzīme par izsoles dalības maksas un drošības naudas samaksu.

6.10. Izsoles dalības pretendents netiek reģistrēts, ja :

6.10.1. nav ievērojis pieteikšanās termiņus;

6.10.2. nav uzrādījis un iesniedzis 6.8.punktā minētos dokumentus;

6.10.3. dalību izsolē liedz likumā noteiktie ierobežojumi.

7. IZSOLES NORISE

7.1. Izsole notiks 2024.gada 21. maijā plkst. 10.00 Smilšu ielā 9, Salacgrīvā, Limbažu novadā.

7.2. Pirms izsoles sākšanās tās dalībnieki paraksta izsoles noteikumus.

7.3. Izsoles rīkotājs pārliecinās par solītāju ierašanos pēc iepriekš sastādīta saraksta.

7.4. Ja uz izsoli nav ieradies neviens dalībnieks, izsole nenotiek. Izsoles dalībniekiem, kuri nav ieradušies uz izsoli, 10 darba dienu laikā tiek atmaksāts nodrošinājums. Dalības maksa netiek atmaksāta.

7.5. Izsoles dalībnieku sarakstā tiek ierakstīts katra dalībnieka vārds, uzvārds vai nosaukums, kā arī solītāja pārstāvja vārds un uzvārds, pilnvaras un personu identificējoša dokumenta dati.

7.6. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.

7.7. Izsoles beigās Izsoles komisijas protokolists aizpilda izsoles protokolu.

7.8. Izsoles dalībnieki sola ar reģistrācijas kartītes palīdzību. Izsoles vadītājs paziņo pirmā solītāja reģistrācijas numuru un piedāvāto cenu. Ja neviens no izsoles dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēdējais āmura piesitiens noslēdz pārdošanu. Dalībnieka reģistrācijas numurs un solītā cena tiek ierakstīta protokolā.

7.9. Dalībnieks, kurš piedāvājis visaugstāko cenu, pēc nosolīšanas nekavējoties uzrāda izsoles komisijai savu reģistrācijas apliecību un ar savu parakstu protokolā apliecina tajā norādītās cenas atbilstību nosolītai cenai. Izsoles dalībnieks, kurš nosolījis augstāko cenu, bet nevar izsoles komisijai uzrādīt reģistrācijas apliecību un neparakstās protokolā, tādējādi ir atteicies no nosolītā objekta. Pēc izsoles komisijas lēmuma viņš tiek svītrots no dalībnieku saraksta un viņam netiek atmaksāta dalības maksa un nodrošinājums. Ja pēc tam izsolē ir palikuši vismaz divi dalībnieki, kuri vēlas iegādāties izsoles objektu, par to attiecīgi ieraksta protokolā un izsole tiek tūlīt turpināta, bet, ja palicis tikai viens dalībnieks, viņš iegūst tiesības uz izsolāmo objektu par viņa augstāko nosolīto cenu.

7.10. Izsoles dalībniekam, kurš nosolījis augstāko cenu, divu nedēļu laikā no izsoles dienas, jāsamaksā summa, ko veido starpība starp nosolīto summu un iemaksāto nodrošinājumu, izsoles komisijas norādītajā kontā.

7.11. Ja izsoles dalībnieks divu nedēļu laikā nav izsoles komisijas norādītajā kontā iemaksājis šo noteikumu 7.10. punktā minēto summu, viņš zaudē izsolē iegūtās tiesības uz nosolīto objektu. Dalības maksa un nodrošinājums netiek atmaksāts.

7.12. Ja nosolītājs divu nedēļu laikā nav samaksājis nosolīto cenu, pārsolītajam pircējam ir tiesības divu nedēļu laikā paziņot izsoles komisijai par nekustamā īpašuma pirkšanu par paša nosolīto augstāko cenu.

7.13. Izsoles dalībniekiem, kuri nav nosolījuši augstāko cenu par izsoles objektu, drošības nauda tiek atmaksāta desmit darba dienu laikā no izsoles dienas. Dalības maksa netiek atmaksāta.

7.14. Izsoles protokolu apstiprina izsoles komisijas priekšsēdētājs. IZSOLES RĪKOTĀJS apstiprina izsoles rezultātus pēc šo noteikumu 7.10. punktā paredzēto maksājumu nokārtošanas.

7.15. Nosolītājam septiņu dienu laikā pēc izsoles rezultātu apstiprināšanas jāparaksta izsoles objekta pirkuma līgums.

7.16. Izsole uzskatāma par nenotikušu, ja :

7.16.1. noteiktajos termiņos nav pieteicies neviens izsoles dalībnieks;

7.16.2. nosolītājs ir tāda persona, kura nevar slēgt darījumu vai kurai nebija tiesību piedalīties izsolē;

7.16.3. konstatēti šo noteikumu pārkāpumi;

7.16.4. neviens pircējs nav pārsolījis izsoles nosacīto cenu vai arī nosolītājs nav samaksājis nosolīto cenu.

7.17. Lēmumu par izsoles atzīšanu par nenotikušu pieņem IZSOLES RĪKOTĀJS , par to paziņojot reģistrētiem izsoles dalībniekiem.

7.18. Pēc izsoles, kas atzīta par nenotikušu, tās dalībniekiem tiek atmaksāta drošības nauda, izņemot 7.11.punktā minētos gadījumus.

7.19. Pirms izsoles tās dalībnieki ir tiesīgi iepazīties ar izsolāmā objekta stāvokli dabā un viņu pienākums ir rakstveidā apliecināt, ka viņiem par to nav pretenziju.

7.20. Sūdzības par IZSOLES RĪKOTĀJA darbībām var iesniegt Limbažu novada domei.